**УКАЗАНИЯ**

ЗА ПОДГОТОВКА НА ПРЕДЛОЖЕНИЯ ЗА ФИНАНСИРАНЕ НА НАУЧНИ ПУБЛИКАЦИИ В ИЗДАНИЯ, ИНДЕКСИРАНИ В SCOPUS ИЛИ WEB OF SCIENCE ИЛИ ОТРАЗЕНИ В ERIH PLUS

**КОНКУРС „ПРОЕКТИ ЗА ПУБЛИКАЦИИ“ 2018 Г.**

1. Настоящите правила за финансова подкрепа на публикации в издания, с импакт фактор (Web of science), с импакт ранг (Scopus) и индексирани в Erih plus са разработени от Управителния съвет (УС) на Фонд „Научни изследвания“ при ПУ „Паисий Хилендарски“ в съответствие с „ПРАВИЛА за организиране, провеждане и отчитане на вътрешни конкурси за научноизследователската дейност на Пловдивския университет“ за 2018 г. съгласно Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност (ДВ, бр. 73, 16.09.2016 г.).

2. Общият бюджет на конкурса **за 2018 г.** е 10 000.00 лв. (десет хиляди лева).

3. Ще бъдат финансирани 10 научни разработки, като максималното финансиране за една статия е до 1 000.00 лв. (хиляда лева), които са приети за публикуване в издания, с импакт фактор IF (Web of science), с импакт ранг SJR (Scopus) и индексирани в Erih plus (със съответните доказателства). Предимство се дава на статии, които се публикуват със свободен достъп от момента на тяхното излизане (“open access”).

4. Финансирането е с продължителност в рамките **на 2018 г**.

5. За участие в конкурса се допускат самостоятелни и/или колективни научни разработки с участие на учени от Пловдивския университет “Паисий Хилендарски“.

6. Кандидатът се задължава да предаде отпечатаната научна статия на УС на Фонд „Научни изследвания“ при ПУ.

**Задължително се посочва, че статията се публикува със съдействието на ФНИ на Пловдивския университет “Паисий Хилендарски”, проект N………………………………..**

7. **Документи за кандидатстване:**

7.1. Формуляр за участие по образец;

7.2. Придружително писмо до Председателя на УС на ФНИ при Пловдивския университет.

8. **Процедура по оценяване:**

8.1. Административно съответствие:

8.1.1. Документите са подадени съобразно срока на обявената конкурсна процедура;

8.1.2. Проверка на пълнотата и съответствието на документите съобразно изискванията на конкурса.

9. **Допустими разходи:**

9.1. Заплащане на специализиран преводач или редактор за представяне на научната разработка, съобразно инструкциите за авторите на изданието, в което авторите планират да подадат научната разработка за публикуване;

9.2. Цената, която изисква изданието при приемане на научната разработка за публикуване, в т.ч. и в режим на отворен достъп (open access) от датата на публикуването;

9.3. Разходи за разпространение (този тип разход не важи при издания с „отворен достъп”);

9.4. Разходи за банкови такси и други;

9.5. От цената на договора не се заплащат авторски хонорари.

10. **Отчетни документи:**

10.1. Допустимите разходи се отчитат с фактура или други първични финансови документи.

10.2. При непредставяне на разходно-оправдателни документи за съответния разход, той не се признава;

10.3. Ще се признават разходни документи с дата след датата на официалното обявяване на резултатите от съответната процедура;

10.4. Кандидатът сключва договор за подкрепа на отпечатването.

11. **Определения:** Използването на публикувани научни трудове от глобалната научна общност е мярка за полезността на провежданите научни изследвания по броя на цитатите и/или отзивите, които научните публикации получават в световната литература:

11.1. „Импакт фактор (IF)”е числен показател за значимостта на едно научно списание, отразен в електронната база данни „Web of Science”;

11.2. „Импакт ранг (SJR)” е числен показател за значимостта на едно научно списание, отразен в електронната база данни „SCOPUS”;

11.3. ERIH PLUS е [индекс,](https://translate.googleusercontent.com/translate_c?depth=1&hl=bg&prev=search&rurl=translate.google.bg&sl=en&sp=nmt4&u=https://en.wikipedia.org/wiki/Abstracting_and_indexing_system&xid=17259,15700021,15700043,15700124,15700149,15700168,15700173,15700186,15700201&usg=ALkJrhj95TcICW1di3zf8BqWpkYp6gteHg) съдържащ библиографска информация за [академичните списания](https://translate.googleusercontent.com/translate_c?depth=1&hl=bg&prev=search&rurl=translate.google.bg&sl=en&sp=nmt4&u=https://en.wikipedia.org/wiki/Academic_journal&xid=17259,15700021,15700043,15700124,15700149,15700168,15700173,15700186,15700201&usg=ALkJrhgyJueH2bJ2lKXqfu3ItqXo2UuSGA) в областта на [хуманитарните](https://translate.googleusercontent.com/translate_c?depth=1&hl=bg&prev=search&rurl=translate.google.bg&sl=en&sp=nmt4&u=https://en.wikipedia.org/wiki/Humanities&xid=17259,15700021,15700043,15700124,15700149,15700168,15700173,15700186,15700201&usg=ALkJrhg0Ssh5W0zD9ntG9NYNJN3pDdbBQg) и [социалните науки](https://translate.googleusercontent.com/translate_c?depth=1&hl=bg&prev=search&rurl=translate.google.bg&sl=en&sp=nmt4&u=https://en.wikipedia.org/wiki/Social_sciences&xid=17259,15700021,15700043,15700124,15700149,15700168,15700173,15700186,15700201&usg=ALkJrhhfhhaVKIMkO1Ca0MUUKasWNc2t5g). Индексът включва всички списания, които отговарят на следните изисквания: "изрични процедури за външна партньорска проверка, академичен редакционен съвет с членове, свързани с университети или други независими изследователски организации, валиден ISSN код, потвърден от международния ISSN регистър; резюмета на английски език и/или друг международен език, който е от значение за тази област за всички публикувани статии, информация за авторитетни връзки и адреси, максимум две трети от авторите са публикувани в списанието от същата институция".

12. Конкурсните процедури за подбор са периодични. Оценката на подадените към конкурсните процедури статии ще бъде изготвена от УС на ФНИ при ПУ, съставен от хабилитирани учени, представители на всеки факултет и на филиалите на Университета.

13. Членовете на комисията подписват декларация за конфиденциалност и липса на конфликт на интереси. Решението за финансова подкрепа на комисията се взема с консенсус на всички присъстващи членове.